Mengwaga ya ka morago ga moo, Dihlatse tše dintši nageng ka moka ya Indonesia di ile tša golegwa, tša botšološišwa le go tlaišwa. Moromiwa yo a bitšwago Bill Perrie o gopola ka gore: “Tikologong e nngwe, bana babo rena ba bantši ba be ba ntšhwa meno a bona a ka pele. Ge ba kopana le ngwanabo rena yo a bego a sa na le meno a ka pele, ba be ba dira metlae ka go mmotšiša gore: ‘Na o sa tšwa go thoma go kopanela? Goba na o ile wa se botege?’ Go sa šetšwe gore bana babo rena ba be ba lebeletšana le diteko, ba ile ba dula ba thabile e bile ba hlankela Jehofa ka mafolofolo.” KA 1989, nna le monna wa ka re ile ra kopana le Dihlatse tša Jehofa ka lapeng la moagišani wa rena. Ngwanabo rena Givi Barnadze, yo a bego a ithuta Beibele le moagišani wa rena, o be a se na kopi ya gagwe ya Beibele. Mehleng yeo go be go se bonolo go hwetša Dibeibele Georgia.